מסקי שיברו

ביוגרפיה

שיברו נולדה, גדלה והתחנכה באדיס אבבה, בירת אתיופיה בשם מסקרם לגסה כבת השלישית למשפחה משכילה בת שמונה ילדים. אביה היה רופא במקצועו, ואימה, חרות טקלה אחות מיילדת שהייתה אסירת ציון וישבה במשך כשנתיים בכלא האתיופי על שעזרה להעלות יהודים לישראל. כל שבעת אחיה קיבלו השכלה גבוהה ולכולם תארים אקדמאיים. שיברו התחנכה בבית ספר מעורב ליהודים, נוצרים ומוסלמים ומאוחר יותר סיפרה בראיון כי היה מתח בין היהודים לנוצרים באתיופיה. מועדים יהודיים היו מצוינים על ידי בני הקהילה בהחבא, מפחד להתנכלויות מצד שכניהם ומדינת ישראל הייתה מסייעת ברכישת מצרכים הדרושים לחג, דוגמת המצות בפסח. כמו כן, סיפרה שיברו כי נמנעה מאכילת בשר בבתי זרים מפאת כשרות.
בשנת 1985, בתקופה שבין מבצע משה למבצע שלמה, עלתה לישראל יחד עם אחותה בגיל 18. אז היו נהוגות מספר שיטות שבאמצעותן העלו יהודים ארצה, בשיטה בה הועלתה שיברו לארץ נאמר כי היא קיבלה מלגה ללימודי מחשבים בישראל למשך ארבע שנים. כאשר הגיעה לארץ שוכנה בקיבוץ בארות יצחק, למדה עברית באולפן ומאוחר יותר הדריכה ילדים בחיפה. שני האחיה הגדולים עלו כארבע שנים לפניה. וכיום כולם מתגוררים בישראל.
בוגרת בית ספר לקולנוע ותיאטרון של דוד גרינברג, והסטודיו למשחק של ניסן נתיב. ובוגרת מכללת רמת גן לאמון וניהול I.C.C.M.

קריירת המשחק

שיברו אהבה לשחק עוד מגיל צעיר וכבר באתיופיה הייתה חברה בלהקה מקומית, דוגמת צעירי תל אביב. בארץ למדה משחק ב"סטודיו למשחק ניסן נתיב", והיא השחקנית האתיופיה המקצועית הראשונה בישראל. שיברו שיחקה במספר רב של הצגות תיאטרון, ובסדרות טלוויזיה. בין היתר שיחקה בסדרות "ארץ קטנה – איש גדול", של אברהם הפנר, ששודרה בשנת 1998, "זינזאנה", של חיים בוזגלו, ששודרה בין השנים 1999–2005 בערוץ 2, ו"השכונה". כמו כן השתתפה בתוכנית הילדים "רחוב סומסום", שהייתה לשיתוף פעולה בין שחקנים יהודים וערבים.2004 הנחתה את התוכנית האירוח סיגליות בערוץ 2
ב-1994 העלתה את הצגת היחיד הראשונה שלה, שהיא כתבה יחד עם עמית ליאור, שגם ביים, "שירת הנחמדים". שיברו השתתפה בתיאטרונטו זכתה בציון לשבח. בשנת 2006 העלתה הצגת יחיד בשם "לאישה", בבימויו של יבגני קושניר, ב"תיאטרון צוותא", וזכתה לשבחים רבים על משחקה בהצגה זו. בהצגה הועלו עשרה מונולוגים של עשר דמויות מפתח במחזאות העולמית: יוליה מ"רומיאו ויוליה", קתרינה מ"אילוף הסוררת" של ויליאם שייקספיר, אלווירה מ"דון ז'ואן" של מולייר, נינה מ"בת השחף" של אנטון צ'כוב, הטבחית מ"כריתת ראש" של חנוך לוין, נורה מ"בית הבובות" של הנריק איבסן, סטלה מ"שירת הלוויתן" של אנטוני מינגהלה, ואלרי מ"רחוב" של ג'ים קרטרייט, שרונה מ"גן עדן רדום" של הלל מיטלפונקט, והאישה הבודדה והחולנית מ"ברנשים וחתיכות", המבוסס על סיפוריו של דיימון ראניון.
שיברו היא כלת פרס שחקנית השנה ביום האישה הבינלאומי מטעם עיריית תל אביב-יפו לשנת 2006, וכן כלת "פרס השר לקליטת העלייה ליוצרים עולים", ע"ש יורי שטרן.2008 שיחקה בהצגת יחיד לילדים על פי סיפרו של אפריים סידון "הקרב הראשון הנחל קשישון". זכתה במקום ראשון בפרס פסטיבל תיאטרונטו לילדים. 
הספר הראשון שלה ושל אפרים סידון "תעלולי אבא גברהנה" יצא לאור ב 2013. 
2018 כתבה וביימה הצגה לנוער בפסטיבל עכו. מסקי לימדה וביימה כשבע הפקות בבימת הנוער ברחובות,2015 הקימה סטודיו למשחק על שמה בעיר ראשון לציון.
שיחקה בסדרה "בתולות" בהוט. שיחקה בסדרה לנוער "התחנה" בהוט.
2015 נבחרה לייצג בעולם את מדינת ישראל דרך משרד החוץ, כאחד מאנשים שעשו ממשיכים לעשות שינויים בתרבות וחינוך בחברה הישראלית בזכות מי שהם. "מקרה ומקרו" בערוץ האתיופי,  2017 הופיעה בהצגת יחיד באנגלית השילוב מוזיקה אתיופית אתנית בפסטיבל אדינבורו שבסקוטלנד.2017 
בשנת 2017 החלה לשחק בסדרה "נבסו" בערוץ 2, בתפקיד אלמיטו צ'לצ'או.

קריירה מוזיקלית

לראשונה הופיעה שיברו כזמרת במשדר טלוויזיוני שהוקדש לקליטתם של עולי אתיופיה בארץ. במשדר זה, שרה שיברו את השיר "תקופה של סתיו" יחד עם מיקי גבריאלוב, את השיר ביצעו בעברית ובאמהרית על פי שיר עם אתיופי. שיר זה, יצא מאוחר יותר בתקליט שדרים. בזכות הופעתה המוצלחת במשדר הוזמנה שיברו להופיע במשדרים ובמופעים נוספים הקשורים לקליטת עולי אתיופיה בישראל.
בשנת 1991 הקליטה שיברו עם להקת "מעורב ישראלי" את השיר "לשוב אל הארץ" של שייקה פייקוב שעסק גם הוא בקליטת עליה. בשיר זה השתתפו גם הזמרות יוליה פרייטור, שעלתה לארץ מרוסיה ב-1990 וסוזי מילר שעלתה לארץ מארצות הברית ב-1971.
כמו כן, שרה שיברו בשיר כתונת פסים שנכתב על ידי מאיר אריאל והולחן על ידי ארקדי דוכין והופק בשנת 1995 על ידי גלי צה"ל. שיר זה, שהופק כחלק ממסע ההסברה של משרד הקליטה מתח ביקורת על הגזענות הבין עדתית בישראל תוך שהוא מציג את החברה הישראלית ככתונת פסים צבעונית שכל פס בה מייצג מוצא עדתי אחר.
ב-2011 הוציאה קליפ עם טוביה צפיר על ביקור מלכת שבא בבית המלך שלמה.

פעילות חברתית

מסקי נותנת הרצאות לבתי ספר שונים בכל הארץ על מנהיגות עצמאות, ובניית ערכים. בנתה תוכנית מיוחדת להעצמה לבני נוער מהקהילה והגיעה איתם לתוצאות מעולות. עבדה בהתנדבות שנים רבות בחבר הנאמנים של ארגון זכויות האזרח של עולה אתיופיה "טבקה". כתיבה ובימוי דרך משחק והעצמה לנוער והעצמה לנערות דרך משחק ובניית ערכים. העברת מסרים דרך סימולציה, בבית חולים תל השומר. לימדה ביימה ונהלה תיאטרון קהילתי למבוגרים דרך פסיכודרמה ברמת השרון ובדרום תל אביב.
ב-1995 נישאה שיברו לאלעד סיוון, ונולדו להם שני ילדים. בשנת 2012 השניים התגרשו. היא מתגוררת ברמת השרון.